14.11.2012 Jurnalul Oficial al Uniunii Europene L 31427 DECIZIA 2012/699/PESC A CONSILIULUI din 13 noiembrie 2012 privind susţinerea de către Uniune a activităților comisiei pregătitoare a Organizaţiei Tratatului de interzicere totală a experiențelor nucleare în vederea consolidării capacităților acesteia de monitorizare şi verificare şi în cadrul punerii în aplicare a Strategiei UE împotriva proliferării armelor de distrugere în masă CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 12 decembrie 2003, Consiliul European a adoptat Strategia UE împotriva proliferării armelor de distrugere în masă („strategia”), al cărei capitol III cuprinde o listă de măsuri care trebuie adoptate atât în Uniune, cât și în țările terțe în vederea combaterii acestei proliferări. (2) Uniunea acţionează activ în prezent pentru punerea în aplicare a acestei strategii și pentru materializarea măsurilor enumerate în capitolul III, în special prin furnizarea resurselor financiare destinate sprijinirii proiectelor specifice desfășurate de instituții multilaterale, precum Secretariatul tehnic provizoriu al Organizației Tratatului de interzicere totală a experiențelor nucleare (CTBTO). (3 La 17 noiembrie 2003, Consiliul a adoptat Poziţia comună 2003/805/PESC privind universalizarea și consolidarea acordurilor multilaterale în domeniul nepro- liferării armelor de distrugere în masă şi a vectorilor acestora (!). Respectiva poziție comună susține, printre altele, promovarea semnării și a ratificării Tratatului de interzicere totală a experiențelor nucleare (CTBT). (4) Statele semnatare ale CTBT au decis să instituie o comisie pregătitoare, având personalitate juridică și cu statut de organizație internațională, în scopul punerii efective în aplicare a CTBT, până la constituirea CTBTO. (5) Intrarea cât mai curând în vigoare a CTBT şi universa- lizarea acestuia, precum şi consolidarea sistemului de monitorizare și verificare al comisiei pregătitoare a CTBTO constituie obiective importante ale strategiei. În acest context, testele nucleare desfășurate de Republica Populară Democrată Coreeană în octombrie 2006 și în mai 2009 au evidențiat, din nou, importanța intrării cât mai curând în vigoare a CTBT și necesitatea construirii și a consolidării cât mai rapide ale sistemului CTBT de monitorizare şi verificare. (!) JO L 302, 20.11.2003, p. 34. (6) Comisia pregătitoare a CTBTO este implicată în procesul de identificare a mijloacelor de consolidare a sistemului său de verificare, inclusiv prin dezvoltarea capacităților de monitorizare a gazelor nobile și prin eforturi vizând implicarea deplină a statelor semnatare ale CTBT în punerea în aplicare a sistemului de verificare. (7)  În cadrul punerii în aplicare a strategiei, Consiliul a adoptat trei acțiuni comune și o decizie de susținere a activității comisiei pregătitoare a CTBTO, şi anume Acţiunea comună 2006/243/PESC () în domeniul formării şi consolidării capacității de verificare, Acţiunea comună  2007/468/PESC ()  și  Acţiunea comună 2008/588/PESC ('), precum și Decizia 2010/461/PESC (*) în vederea consolidării capacităților de monitorizare şi verificare ale comisiei pregătitoare a CTBTO. (8) Această susținere din partea Uniunii ar trebui să continue. (9)  Punerea în aplicare din punct de vedere tehnic a prezentei decizii ar trebui încredințată comisiei pregă- titoare a CTBTO care, datorită cunoştințelor și capaci- tăților sale unice acumulate prin intermediul rețelei Sistemului internaţional de monitorizare (peste 280 de instalații în 85 de ţări) și al Centrului internațional de date, este unica organizație internațională capabilă şi autorizată să pună în aplicare prezenta decizie. Proiectele, astfel cum sunt sprijinite de Uniune, pot fi finanțate numai printr-o contribuție extrabugetară la comisia pregătitoare a CTBTO, ADOPTĂ PREZENTA DECIZIE: Articolul 1 (1) În scopul asigurării punerii continue și concrete în aplicare a anumitor elemente ale strategiei, Uniunea susţine activitățile desfăşurate de comisia pregătitoare a CTBTO pentru realizarea următoarelor obiective: (a) consolidarea capacităților sistemului CTBT de monitorizare şi verificare, inclusiv în domeniul detectării radionuclizilor; (b) consolidarea capacităților statelor semnatare ale CTBT de îndeplinire a atribuțiilor de verificare care le revin în temeiul CTBT și asigurarea posibilității ca acestea să bene- ficieze pe deplin de participarea la regimul instituit prin CTBT. () JO L 88, 25.3.2006, p. 68. () JO L 176, 6.7.2007, p. 31. () JO L 189, 17.7.2008, p. 28. () JO L 219, 20.8.2010, p. 7.